CELEX: 32021D1732
Language: sk
Date: 2021-09-23 00:00:00
Title: Rozhodnutie Rady (EÚ) 2021/1732 z 23. septmbra 2021 o pozícii, ktorá sa má v mene Európskej únie prijať v Spoločnom výbore EHP k zmene protokolu 31 o spolupráci v špecifických oblastiach mimo štyroch slobôd, ktorý je prílohou Dohody o EHP (program Európsky zbor solidarity) (Text s významom pre EHP)

1.10.2021   
               
               
                  SK
               
               
                  Úradný vestník Európskej únie
               
               
                  L 348/3
               
            
         ROZHODNUTIE RADY (EÚ) 2021/1732
         z 23. septmbra 2021
         o pozícii, ktorá sa má v mene Európskej únie prijať v Spoločnom výbore EHP k zmene protokolu 31 o spolupráci v špecifických oblastiach mimo štyroch slobôd, ktorý je prílohou Dohody o EHP (program Európsky zbor solidarity)
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 165 ods. 4, článok 166 ods. 4 a článok 214 ods. 5, v spojení s jej článkom 218 ods. 9,
         so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.
                  
               
                     (2)
                  
                  
                     Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 o spolupráci v špecifických oblastiach mimo štyroch slobôd (ďalej len „protokol 31“), ktorý je prílohou Dohody o EHP.
                  
               
                     (3)
                  
                  
                     Nariadenie Európskeho parlamentu a Rady (EÚ) 2021/888 (3) sa má začleniť do Dohody o EHP.
                  
               
                     (4)
                  
                  
                     Protokol 31 k Dohode o EHP by sa preto mal zodpovedajúcim spôsobom zmeniť.
                  
               
                     (5)
                  
                  
                     Pozícia Únie v Spoločnom výbore EHP by preto mala vychádzať z návrhu rozhodnutia Spoločného výboru EHP,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať v Spoločnom výbore EHP k navrhovanej zmene protokolu 31 o spolupráci v špecifických oblastiach mimo štyroch slobôd, ktorý je prílohou Dohody o EHP, je založená na návrhu rozhodnutia Spoločného výboru EHP (4).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 23. septembra 2021
            
               
                  Za Radu
               
               
                  predseda
               
               G. DOVŽAN
            
         
         
            (1)  Ú. v. ES L 305, 30.11.1994, s. 6.
         
            (2)  Ú. v. ES L 1, 3.1.1994, s. 3.
         
            (3)  Nariadenie Európskeho parlamentu a Rady (EÚ) 2021/888 z 20. mája 2021, ktorým sa zriaďuje program Európsky zbor solidarity a zrušujú nariadenia (EÚ) 2018/1475 a (EÚ) č. 375/2014 (Ú. v. EÚ L 202, 8.6.2021, s. 32).
         
            (4)  Pozrite dokument ST 11221/21 na http://register.consilium.europa.eu.